[pic] | EUROOPAN KOMISSIO | Bryssel 30.4.2010 KOM(2010)211 lopullinen 2010/0114 (NLE) Ehdotus: NEUVOSTON PÄÄTÖS, annettu […] päivänä […] kuuta […], Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 tarkistetun kumppanuussopimuksen muuttamisesta toisen kerran tehtävän sopimuksen allekirjoittamisesta Euroopan unionin puolesta PERUSTELUT Neuvosto valtuutti 23. helmikuuta 2009 komission aloittamaan Afrikan, Karibian ja Tyynenmeren -ryhmän valtioiden, jäljempänä ’AKT-valtiot’, kanssa neuvottelut, jotka tähtäsivät AKT-valtioiden sekä Euroopan unionin ja sen jäsenvaltioiden kumppanuussopimuksen, jäljempänä ’Cotonoun sopimus’, tarkistamiseen toisen kerran. Cotonoun sopimuksen 95 artiklan 3 kohdan mukaisesti AKT-osapuoli ja EU-osapuoli ilmoittivat toisilleen, mitä määräyksiä ne halusivat tarkistaa sopimuksen mahdollista muuttamista varten. Osapuolten ilmoitukset olivat monilta osin yhteneväiset, koska ne molemmat tunnustivat tarpeen kehittää Cotonoun sopimusta edelleen poliittisen ulottuvuuden, alueellisen yhdentymisen ja kumppanuuden täytäntöönpanon (mm. kehitysyhteistyön) osalta. Neuvottelut käynnistettiin virallisesti yhteisneuvostossa 29. toukokuuta 2009, minkä jälkeen kesäkuun 2009 ja maaliskuun 2010 välisenä aikana järjestettiin useita neuvottelukokouksia. Neuvotteluja varten perustettiin kolme temaattista neuvotteluryhmää: i) poliittinen ulottuvuus, institutionaaliset kysymykset ja eri alojen politiikatii) yhteistyö talouden alalla, alueellinen yhdentyminen ja kauppaiii) kehitysrahoitusyhteistyö ja siihen liittyvät asiat. Neuvotteluja kävi Euroopan unionin ja sen jäsenvaltioiden puolesta Euroopan komissio. Komissio informoi jäsenvaltioita säännöllisesti neuvottelujen etenemisestä AKT-työryhmän kautta. Jäsenvaltiot saivat osallistua virallisiin neuvottelukokouksiin. Cotonoun sopimuksen 95 artiklan 3 kohdan mukaisesti neuvottelut saatettiin menestyksellisesti päätökseen 19. maaliskuuta 2010 ylimääräisessä yhteisessä ministerikokouksessa, jossa EU:n neuvottelija parafoi vahvistetut tekstit, joilla sopimusta muutetaan. Komissio katsoo, että muutossopimus, joka molempien sopimuspuolten on vielä allekirjoitettava, on neuvotteluohjeiden mukainen. Euroopan unionin toiminnasta tehdyn sopimuksen 218 artiklan 6 kohdan a alakohdan mukaan Euroopan parlamentin on annettava hyväksyntänsä ennen kuin komissio voi ehdottaa neuvostolle päätöstä muutossopimuksen tekemisestä. Cotonoun sopimuksen tekstiä on myöhemmin vielä tarkistettava Lissabonin sopimuksen voimaantulosta aiheutuneiden muutosten tekemiseksi. Silloin on etenkin korvattava viittaukset Euroopan yhteisöön viittauksilla Euroopan unioniin sekä muutettava viittauksia EU:n ulkomaanedustukseen. 2010/0114 (NLE) Ehdotus: NEUVOSTON PÄÄTÖS, annettu […] päivänä […] kuuta […], Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 tarkistetun kumppanuussopimuksen muuttamisesta toisen kerran tehtävän sopimuksen allekirjoittamisesta Euroopan unionin puolesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 5 kohdan kanssa, ottaa huomioon komission ehdotuksen, sekä katsoo seuraavaa: 1. Neuvosto valtuutti 23 päivänä helmikuuta 2009 tehdyllä päätöksellä komission aloittamaan Afrikan, Karibian ja Tyynenmeren -ryhmän valtioiden, jäljempänä ’AKT-valtiot’, kanssa neuvottelut, jotka tähtäsivät AKT-valtioiden sekä Euroopan yhteisön ja sen jäsenvaltioiden kumppanuussopimuksen, jäljempänä ’Cotonoun sopimus’, tarkistamiseen toisen kerran. 2. Cotonoun sopimuksen 95 artiklan 3 kohdan mukaisesti neuvottelut saatettiin menestyksellisesti päätökseen 19 päivänä maaliskuuta 2010 ylimääräisessä yhteisessä ministerikokouksessa, jossa sopimusta muuttavat tekstit parafoitiin. 3. Sopimus olisi allekirjoitettava sillä varauksella, että se tehdään lopullisesti myöhemmin. 4. Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön ja on sen seuraaja, ON HYVÄKSYNYT TÄMÄN PÄÄTÖKSEN: 1 artikla (1) Valtuutetaan neuvoston puheenjohtaja nimeämään yksi tai useampi henkilö, jolla on oikeus allekirjoittaa Euroopan unionin puolesta Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 tarkistetun kumppanuussopimuksen muuttamisesta toisen kerran tehtävä sopimus. Allekirjoitettavan sopimuksen teksti on tämän päätöksen liitteenä. (2) Neuvoston puheenjohtaja antaa Euroopan unionin nimissä seuraavan julistuksen, joka lisätään muutossopimuksen päätösasiakirjaan: ” Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja täyttää kaikki sen velvoitteet. Tämän vuoksi sopimuksen tekstissä viittauksilla Euroopan yhteisöön tai yhteisöön tarkoitetaan Euroopan unionia. Euroopan unioni ehdottaa AKT-osapuolille kirjeenvaihtoa, jolla sopimuksen teksti saatetaan ajan tasalle Lissabonin sopimuksen voimaantulosta johtuneiden Euroopan unionin institutionaalisten muutosten mukaisesti. ”. 2 artikla Tämä päätös tulee voimaan päivänä, jona se hyväksytään. Tehty Brysselissä […] päivänä […] kuuta […]. Neuvoston puolesta Puheenjohtaja